Аршин-аршин мал сатам...

	Самараның Киров мәйданындагы Мәдәният сарае сәхнәсендә Мирхәйдәр Фәйзи исемендәге Оренбург дәүләт татар драма театры азәрбайҗан авторы Гозәер Хаҗибәковның “Аршин-аршин мал сатам” музыкаль комедиясен тәкъдим итте.	 Кызганыч, бу кичне тамаша зала яртылаш буш иде, ә менә спектакльгә килгән милләттәшләребез бер генә дә үкенмәделәр. Көнчыгыш җыр-биюләре белән үрелеп барган тамашаны карап, алар бер кичкә үзләрен мең дә бер кичә әкиятендәгедәй хис иттеләр. Спектакльнең режиссеры - Россиянең атказанган артисты, Татарстан Республикасының атказанган сәнгать эшлеклесе Ренат Әюпов сценарийны шундый итеп төзегән ки, хәтта тамашачы үзен вакыйгалар үзәгендә кайнагандай хис итә - тамаша залына керүгә үк милли киемнәргә киенгән  ханымны күреп, хәйран кала. Ә ул, берни дә булмагандай, тыныч кына бәйләвен бәйләп утыра. Алдындагы зур кәрҗиннән әле бер, әле икенче төстәге йомгакны алып карый да “Юк, бер төсле генә итеп бәйлим әле” дигәндәй, башын чайкап, эшен дәвам итә. Залда йөрүче кешеләрне күрми дә диярсең.  
	Алия АРСЛАНОВА	
Бердәмлек

	№ --- | 06.10.2017	


